Það borgar sig að bólusetja við mislingum . Engin ný tilfelli mislingasmits hafa greinst á undanförnum dögum . Nordicphotos / Getty Svo virðist sem tekist hafi að komast fyrir mislingasmit . Í tilkynningu frá embætti landlæknis segir að ekki hafi verið greind nein mislingatilfelli hér á landi á undanförnum dögum . Nú eru liðnar þrjár vikur frá síðasta hugsanlega smiti og telur sóttvarnalæknir að líklegast hafi tekist að stöðva faraldurinn að þessu sinni . „ Fjórir einstaklingar hafa greinst með staðfesta mislinga og þrír aðrir með svokallað væga mislinga ( „ modified measles “ ) , en það eru bólusettir einstaklingar sem hafa komist í tæri við smitaðan einstakling . Þessir einstaklingar fá vanalega væg einkenni og smita ekki aðra . Einnig hafa nokkrir einstaklingar greinst með væg mislingalík einkenni í kjölfar bólusetninga en slík einkenni eru ekki alvarleg og þessir einstaklingar smita ekki aðra . “ Fram kemur að þær aðgerðir sem ráðist hefur verið í til að stöðva útbreiðslu mislinga hér á landi hafi tekist afar vel og er þar fyrir að þakka viðbrögðum starfsmanna sem og almenningi . „ Frá því að fyrsta tilfellið greindist hér á landi um miðjan febrúar hafa um það bil 6.749 einstaklingar verið bólusettir , 3.415 eru á aldrinum 0 - 17 ára , þar af 2.718 börn undir 18 mánaða aldri , og 2.572 á aldrinum 18 - 49 ára . “ Heildarfjöldi staðfestra tilfella er því fimm og vafatilfelli er eitt en hvert tilfelli hefur þannig áhrif á marga einstaklinga í nánasta umhverfi .